Etzebeth draf dalk uit teen Argentinië | Nuus24
Kaapstad – Die Springbok-slot Eben Etzebeth behoort fiks te wees om teen Argentinië uit te draf in Suid-Afrika se eerste Rugbykampioenskap-wedstryd op Nuweland.Etzebeth en die Bokke se spandokter, Craig Roberts, het Dinsdag na Johannesburg vertrek om 'n spesialis te sien oor Etzebeth se heup. Beide die kort- en langtermyn-bestuur van sy besering was bespreek, het Sport24 berig.Ná verdere praatjies met die WP se spandokter is daar besluit dat Etzebeth Maandag funksionele veldtoetse sal ondergaan om vas te stel hoe hy tydens ‘n wedstryd sal vaar.“Eben het baie goed gereageer op die behandeling en ons is vol vertroue dat hy beskikbaar sal wees vir die eerste toets teen Argentinië,” het Roberts gesê.Die Springbok-afrigter, Heyneke Meyer, het bygevoeg dat “Eben ‘n aanwins is vir Springbok- en WP-rugby. Ek het volle vertroue in ons mediese span en ons sal altyd die speler se toekoms eerste sit wanneer ons ‘n besluit maak, maar ek is gelukkig met die nuus dat Eben dalk fiks sal wees.”– Sport24– Volg Nuus24Sport op Twitter
Lees meer oor: eben etzebeth | springbokke | rugbykampioenskap VOLGENDE OP NUUS24X